Valge nimekiri: kvaliteetne venekeelne meedia – Propastop
09.09.2019
Propastop on koostanud varem kaks Musta nimekirja, kuhu oleme kandnud Kremli propagandameedia kanalid (esimene ja teine osa). Need on väljaanded, mis esitavad ühekülgset, kallutatud või Kremli poolt suunatud teavet, kuuluvad otseselt Venemaa valitsusele või on sellega muul viisil lähedalt seotud. Musta nimekirja kanalite jälgimisel tuleb meeles pidada, et sealt saadav info ei ole aus, tasakaalustatud ja objektiivne ajakirjandus. Teemade valik, nende käsitluslaad, faktid – kõik need on propagandakanalites Kremli poolt suunatud.
Selle looga paneme aluse Valgele nimekirjale – loendile venekeelsetest meediakanalitest, mis ei kuulu Kremli mõjuvälja ja mida võib seetõttu usaldada.
Valgesse nimekirja satuvad venekeelsed ajakirjandusväljaanded, mille omanikud pole ei otseselt ega kaudselt Kremliga seotud. Reeglina asuvad sellised kanalid väljaspool Venemaad, kuid kirjutavad palju Venemaal toimuvast. Keskendume kanalitele, mis hõlmavad olulisi ühiskondlik-poliitilisi ja sotsiaalseid teemasid. Loendist jäävad vähemalt esialgu välja kohalik meedia, samuti blogid, suhtlusvõrgustike grupid.
Uus nimekiri on mõeldud eelkõige Kremli meedia mõjuväljas elavatele inimestele, kes tunnevad puudust ausast ja tasakaalustatud meediast. Kutsume üles Valget nimekirja levitada kõigi oma venekeelsete sõprade ja tuttavate vahel. Kõige lihtsam on seda teha, kui jagada seda linki.
Pane tähele, et osa Valge nimekirja kanalitest on Venemaal blokeeritud. Neid saab siiski lugeda VPN-i vahendusel, aga ka sotsiaalvõrgustikes (Facebook, YouTube, Telegram), kus mitmed nimekirja väljaanded oma materjale avaldavad. Venemaa võimud üritavad neidki kontosid blokeerida, kuid enamasti edutult.
Avaldame Valge nimekirja mitmes osas, riikide ja piirkondade kaupa, alustame Skandinaavias ja Baltimaades asuvatest väljaannetest.
Soome
Eesti
Eesti rahvusringhäälingu venekeelne portaal, raadiokanal Raadio 4 ja telekanal ETV+
Telekanal ETV+ toodab oma uudiste-, diskussiooni- ja meelelahutussaateid, näitab seriaale ja dokumentaale. Uuriva ajakirjanduse saade Insight puudutab olulisi teemasid, näiteks kajastati hiljuti mõnede äriprojektide ebaõnnestumise tagamaid Eestis.
Portaal Postimees
Venekeelses Postimehes töötab kümme ajakirjanikku. Portaali uudised, arvamuslood, intervjuud, videolõigud keskenduvad Eesti ja Baltimaade teemadele. Kirjutatakse uurivaid lugusid, palju kajastatakse Eestiga piirneva Venemaa regioonide sündmusi, näiteks selles artiklis kirjutatakse Peterburi prügi ladustamise kohta Eesti piirist 13 km kaugusele.
Portaal Delfi Eestis
Venekeelses Delfis töötab üksteist ajakirjanikku, keskendutakse Eesti, Baltimaade teemadele, suur rõhk on meelelahutuslikul sisul. Palju materjali tõlgitakse eestikeelsest Delfist. Omaette rubriik on pühendatud Venemaa uudistele, reeglina põhinevad need lood välismaiste kanalite sisul.
Ajaleht Delovõje Vedomosti
Ainus venekeelne ärileht Eestis kuulub Skandinaavia suurimasse meediakontserni, Rootsi päritolu Bonnier Gruppi.  Venekeelses väljaandes töötab seitse ajakirjanikku, see kajastab äriuudiseid ja artikleid Eesti majandusest, näitena artikkel Eestis äri ajavatest Venemaa ettevõtjatest.  Kajastatakse ka ühiskondlik-poliitilisi teemasid, näiteks avaldati intervjuu ajakirjanik Žanna Nemtsova, mõrvatud Venemaa poliitiku Boriss Nemtsovi tütrega.
Läti
Portaal Re:Baltica